ddrg/super_eurlex huggingface dataset:
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER, FORSAMLET I RÅDET den 11. marts 1996 om suspension af afgørelse 93/235/EKSF om ophævelse af afgørelse 95/510/EKSF for så vidt angår afbrydelsen af økonomiske og finansielle forbindelser med Den Føderative Republik Jugoslavien (Serbien og Montenegro), de områder af Republikken Kroatien, der beskyttes af De Forenede Nationer, og de områder af Republikken Bosnien-Hercegovina, der kontrolleres af de bosniske serberes styrker (96/201/EKSF)

REPRÆSENTANTERNE FOR REGERINGERNE FOR DET EUROPÆISKE KUL- OG STÅLFÆLLESSKABS MEDLEMSSTATER, FORSAMLET I RÅDET, HAR -

under henvisning til den fælles holdning, som Rådet fastlagde den 4. december 1995 på grundlag af artikel J.2 i traktaten om Den Europæiske Union, vedrørende suspensionen af restriktionerne for samhandelen med Den Føderative Republik Jugoslavien (Serbien og Montenegro) og den bosnisk-serbiske part (1), hvorom de Forenede Nationer havde truffet beslutning ved resolution 1022 (1995), og

ud fra følgende betragtninger:

Ved resolution 1022 af 1995 vedtog De Forenede Nationers Sikkerhedsråd på baggrund af den aftale, der var indgået mellem parterne med hensyn til Republikken Bosnien-Hercegovina, at suspendere restriktionerne for de økonomiske og finansielle forbindelser med Den Føderative Republik Jugoslavien (Serbien og Montenegro), de områder af Republikken Kroatien, der beskyttes af De Forenede Nationer, og - efter opfyldelsen af visse forudsætninger - de områder af Republikken Bosnien-Hercegovina, der kontrolleres af de bosniske serberes styrker;

Sikkerhedsrådet er blevet underrettet om, at nævnte forudsætninger er opfyldt;

afgørelse 95/510/EKSF (2) blev truffet for at suspendere afgørelse 93/235/EKSF (3) for så vidt angår Den Føderative Republik Jugoslavien (Serbien og Montenegro);

af klarhedshensyn bør de bestemmelser i fællesskabslovgivningen, der vedrører gennemførelsen af FN's Sikkerhedsråds resolution 1022 (1995), samles i én enkelt fællesskabsretsakt, hvorfor afgørelse 95/510/EKSF bør ophæves; og

i forståelse med Kommissionen -

TRUFFET FØLGENDE AFGØRELSE:

Artikel 1

1. Afgørelse 93/235/EKSF suspenderes.

2. Afgørelse 95/510/EKSF ophæves.

Artikel 2

Denne afgørelse træder i kraft på dagen for offentliggørelsen i De Europæiske Fællesskabers Tidende.

Den anvendes fra den 27. februar 1996.

Udfærdiget i Bruxelles, den 11. marts 1996.

L. DINI

Formand

(1) EFT nr. L 297 af 9. 12. 1995, s. 4.

(2) EFT nr. L 297 af 9. 12. 1995, s. 3.

(3) EFT nr. L 102 af 28. 4. 1993, s. 17.
41996D0433R(01)

BERIGTIGELSE TIL : - 96/433/EKSF: Afgørelse truffet af repræsentanterne for medlemsstaternes regeringer forsamlet i rådet den 8. juli 1996 om visse foranstaltninger, der skal anvendes over for Kasakhstan vedrørende handel med visse jern- og stålprodukter, der henhører under EKSF-traktaten



EF-Tidende nr. L 244 af 25/09/1996 s. 0019
Berigtigelse til afgørelse 96/138/EKSF truffet af repræsentanterne for medlemsstaternes regeringer, forsamlet i Rådet, den 29. januar 1996 om visse foranstaltninger, der skal anvendes over for Kasakhstan vedrørende handel med visse jern- og stålprodukter, der henhører under EKSF-traktaten (De Europæiske Fællesskabers Tidende nr. L 32 af 10. februar 1996)

Side 29, bilag I, i rubrik »SA 3. Andre flade produkter«:

her indsættes: »KN-kode 7208 53 90« efter

»KN-kode 7208 40 90«, og

»KN-kode 7211 23 51« indsættes efter

»KN-kode 7211 23 10«.

Side 29, bilag I, i rubrik »SB 3. Andre lange produkter«:

her indsættes: »KN-kode 7214 99 50« efter

»KN-kode 7214 99 39«.
EKSEKUTIVKOMITÉENS AFGØRELSE

af 25. april 1997

om indgåelse af en aftale om forundersøgelsen vedrørende SIS II

(SCH/Com-ex (97) 2 rev. 2)

EKSEKUTIVKOMITÉEN HAR -

under henvisning til artikel 132 i konventionen om gennemførelse af Schengen-aftalen,

under henvisning til den afgørelse, der blev vedtaget på mødet den 19. december 1996 i Luxembourg, om at oprette et andengenerations-SIS, SIS II, der ikke kun skal give mulighed for integration af alle Schengen-stater, men ligeledes omfatte nye funktioner,

ud fra den betragtning, at oprettelsen af SIS II forudsætter, at der udføres en forundersøgelse med henblik på at fastlægge arkitekturen i det nye system, og ud fra den betragtning, at der i den forbindelse skal indledes en procedure i overensstemmelse med direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler,

TRUFFET FØLGENDE AFGØRELSE:

1. Det pålægges herved Portugal at arbejde tæt sammen med de øvrige Schengen-stater om at indgå en aftale om forundersøgelsen vedrørende SIS II ved at indlede en procedure i overensstemmelse med direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler og i overensstemmelse med gældende portugisisk lovgivning.

2. Det pålægges herved Portugal at tage sig af koordinationen og budgetforvaltningen af dette projekt i tæt samarbejde med de øvrige Schengen-stater.

3. Der udarbejdes finansielle bestemmelser, der skal gælde for alle budgetspørgsmål i forbindelse med forundersøgelsen vedrørende SIS II; disse bestemmelser skal give Portugal alle retlige og finansielle garantier.

4. Der udarbejdes administrative bestemmelser med henblik på klart at fastlægge beføjelser og forpligtelser for alle berørte parter, navnlig den ordregivende myndighed, Schengen-staterne og Schengen-sekretariatet.

5. Schengen-sekretariatet skal koordinere projektet, herunder den administrative styring og koordinationen mellem de forskellige Schengen-arbejdsgrupper, i tæt samarbejde med projektlederen og lederen af budgetforvaltningen.

6. Eksekutivkomitéen giver herved centralgruppen mandat til at overvåge proceduren, især med hensyn til:

a) specifikationerne for forundersøgelsen vedrørende SIS II og udbudsbekendtgørelsen

b) de finansielle og administrative bestemmelser.

Lissabon, den 25. april 1997.

F. Seixas da Costa

Formand
Schengen-reglerne - Eksekutivkomitéens afgørelse af 15. december 1997 om gennemførelse af den fælles aktion vedrørende ensartet udformning af opholdstilladelse (SCH/Com-ex (97) 34 rev.)



EF-Tidende nr. L 239 af 22/09/2000 s. 0187 - 0187



EKSEKUTIVKOMITÉENS AFGØRELSE af 15. december 1997 om gennemførelse af den fælles aktion vedrørende ensartet udformning af opholdstilladelse (SCH/Com-ex (97) 34 rev.) EKSEKUTIVKOMITÉEN HAR - under henvisning til artikel 132, stk. 2, i konventionen om gennemførelse af Schengen-aftalen, underskrevet den 19. juni 1990 i Schengen (herefter kaldet "Schengen-konventionen"), under henvisning til artikel 134 i ovennævnte konvention, under henvisning til centralgruppens afgørelse af 14. maj 1997, under henvisning til resultaterne af mødet i centralgruppen den 28. oktober 1997 - TRUFFET FØLGENDE AFGØRELSE: Schengen-staterne bestræber sig på så hurtigt som muligt at gennemføre den fælles aktion af 16. december 1996 vedrørende en ensartet udformning af opholdstilladelser (dokument 97/11/RIA, offentliggjort i EFT L 7 af 10.1.1997, s. 1), eventuelt i etaper, inden udløbet af den overgangsperiode, der er fastsat i den fælles aktion. Wien, den 15. december 1997. K. Schlögl Formand
EKSEKUTIVKOMITÉENS AFGØRELSE

af 7. oktober 1997

om Norges og Islands andel i udgifterne til oprettelse og drift af C.SIS

(SCH/Com-ex (97) 18)

EKSEKUTIVKOMITÉEN HAR -

under henvisning til artikel 132 i konventionen om gennemførelse af Schengen-aftalen,

under henvisning til artikel 92 og 119 i ovennævnte konvention,

under henvisning til artikel 2 og 3 i samarbejdsaftalen mellem de kontraherende parter i Schengen-aftalen og konventionen om gennemførelse af Schengen-aftalen på den ene side og Republikken Island og Kongeriget Norge på den anden -

TRUFFET FØLGENDE AFGØRELSE:

1. Island og Norge, herefter benævnt "samarbejdsaftalens stater", bidrager til udgifterne i forbindelse med oprettelse og drift af C.SIS som følger:

Samarbejdsaftalens staters bidrag svarer til disse staters andel af de kontraherende staters og samarbejdsaftalens staters samlede bruttonationalprodukt.

De kontraherende parters andel beregnes i henhold til artikel 119, stk. 1, i Schengen-konventionen.

2. Beregningsmåde:

- Islands og Norges bidrag beregnes på basis af en sammenligning af bruttonationalprodukterne i alle de kontraherende stater og i samarbejdsaftalens stater.

- Efter fradrag af Islands og Norges andele beregnes de kontraherende parters/EU-medlemsstaternes andele på grundlag af det ensartede momsberegningsgrundlag i henhold til artikel 119, stk. 1, andet punktum, i Schengen-konventionen.

3. Skæringsdagen for de nordiske landes betaling af bidrag fastsættes til den 1. januar 1997.

Wien, den 7. oktober 1997.

K. Schlögl

Formand
AFGØRELSE Nr. 2/97 af 9. september 1997 truffet af det udvalg, der er nedsat ved artikel 18 i Dublin-konventionen af 15. juni 1990, om fastsættelse af udvalgets procedureregler (97/663/KMS)

DET UDVALG, der er nedsat ved artikel 18 i konventionen om fastsættelse af, hvilken stat der er ansvarlig for behandlingen af en asylansøgning, der indgives i en af De Europæiske Fællesskabers medlemsstater, undertegnet i Dublin den 15. juni 1990 (1) (i det følgende benævnt henholdsvis »udvalget« og »konventionen«), HAR -

under henvisning til konventionens artikel 18, stk. 4, og

ud fra følgende betragtning:

det er hensigtsmæssigt, at den måde, udvalget skal fungere på, følger de samme bestemmelser med de fornødne ændringer, som dem, der er fastsat i forretningsordenen for Rådet for Den Europæiske Union (2) (i det følgende benævnt »Rådet«) -

TRUFFET FØLGENDE AFGØRELSE:

Artikel 1

Udvalget består af en repræsentant på ministerplan for hver medlemsstat, der er part i konventionen, som har bemyndigelse til at forpligte denne medlemsstats regering.

Artikel 2

Bestemmelserne i Rådets forretningsorden samt Rådets erklæringer hertil finder tilsvarende anvendelse på udvalget.

Artikel 3

Repræsentanter for stater, der ikke var medlemmer af De Europæiske Fællesskaber på det tidspunkt, da konventionen blev undertegnet, og som endnu ikke har tiltrådt konventionen i henhold til artikel 21, har ret til at deltage i udvalgets møder som observatører. Disse repræsentanter betragtes som medlemmer af udvalget, når artikel 2, stk. 1, 3 og 4, artikel 4, stk. 3 og 4, artikel 9, stk. 1 og 3, og artikel 10, stk. 2, i Rådets forretningsorden finder anvendelse på udvalget.

Artikel 4

Medmindre denne forretningsorden bestemmer andet, kan udvalget træffe afgørelse om procedurespørgsmål, hvis et flertal af dets medlemmer stemmer for.

Det forhold, at medlemmer, der er til stede eller repræsenteret, undlader at stemme, hindrer ikke vedtagelsen af de af udvalgets afgørelser, der kræver enstemmighed.

Artikel 5

De betingelser, der gælder for offentlighedens adgang til rådsdokumenter, hvis offentliggørelse ikke har alvorlige eller skadelige følger, gælder tilsvarende for udvalgets dokumenter.

Artikel 6

Denne afgørelse træder i kraft på dagen efter vedtagelsen.

Udfærdiget i Bruxelles, den 9. september 1997.

På udvalgets vegne

M. FISCHBACH

Formand

(1) EFT C 254 af 19. 8. 1997, s. 1.

(2) EFT L 304 af 10. 12. 1993, s. 1, og EFT L 31 af 10. 2. 1995, s. 14.
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER den 2. juni 1997 om fastlæggelse af hjemstedet for Det Europæiske Observatorium for Racisme og Fremmedhad (97/C 194/02)

REPRÆSENTANTERNE FOR MEDLEMSSTATERNES REGERINGER HAR -

under henvisning til artikel 17 i Rådets forordning (EF) nr. 1035/97 af 2. juni 1997 om oprettelse af et europæisk observatorium for racisme og fremmedhad (1), og

ud fra følgende betragtning:

det er nødvendigt at fastlægge hjemstedet for Det Europæiske Observatorium for Racisme og Fremmedhad -

TRUFFET FØLGENDE AFGØRELSE:

Artikel 1

Det Europæiske Observatorium for Racisme og Fremmedhad har hjemsted i Wien.

Artikel 2

Denne afgørelse, der offetliggøres i De Europæiske Fællesskabers Tidende, træder i kraft samme dag som forordning (EF) nr. 1035/97.

Udfærdiget i Luxembourg, den 2. juni 1997.

Hans VAN MIERLO

Formand

(1) EFT nr. L 151 af 10. 6. 1997, s. 1.
Afgørelse truffet ved fælles aftale mellem repræsentanterne for medlemsstaternes regeringer den 6. december 1996 vedrørende fastlæggelse af hjemstedet for EF-Sortsmyndigheden



EF-Tidende nr. C 036 af 05/02/1996 s. 0001 - 0001



Afgørelse truffet ved fælles aftale mellem repræsentanterne for medlemsstaternes regeringer den 6. december 1996 vedrørende fastlæggelse af hjemstedet for EF-Sortsmyndigheden (97/C 36/01) REPRÆSENTANTERNE FOR MEDLEMSSTATERNES REGERINGER HAR - under henvisning til artikel 216 i traktaten om oprettelse af Det Europæiske Fællesskab, under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse (1), og ud fra følgende betragtning: Hjemstedet for EF-Sortsmyndigheden skal fastlægges - TRUFFET FØLGENDE AFGØRELSE: Artikel 1 EF-Sortsmyndigheden har sit hjemsted i Angers. Artikel 2 Denne afgørelse, der bliver offentliggjort i De Europæiske Fællesskabers Tidende, træder i kraft dags dato. Udfærdiget i Bruxelles, den 6. december 1996. På Rådets vegne D. SPRING Formand (1) EFT nr. L 227 af 1. 9. 1994, s. 1.
EKSEKUTIVKOMITÉENS AFGØRELSE

af 15. december 1997

om harmonisering af visumpolitikken

(SCH/Com-ex (97) 32)

EKSEKUTIVKOMITÉEN HAR -

under henvisning til artikel 132 i konventionen om gennemførelse af Schengen-aftalen,

under henvisning til artikel 9 i ovennævnte konvention, og

ud fra følgende betragtninger:

det er i alle Schengen-parternes interesse efter fælles aftale at harmonisere deres visumpolitik inden for rammerne af deres fælles politik med hensyn til persontrafik for at undgå de eventuelle negative konsekvenser, en manglende harmonisering kunne få for indrejse og indre sikkerhed;

de ønsker så hurtigt som muligt at fjerne de eksisterende forskelle i visumreglerne i de stater, der er anført i afsnit 3 i bilag 1 i de fælles konsulære instrukser;

de tager udgangspunkt i dokumentet "Grundlæggende kriterier for optagelse på listen over lande, der er underkastet visumtvang", vedtaget af ministrene og statssekretærerne i Madrid den 15. december 1992 (SCH/M (92) 32 rev.);

de bygger på princippet om solidaritet imellem Schengen-parterne -

TRUFFET FØLGENDE AFGØRELSE:

1. Schengen-staterne træffer de nødvendige foranstaltninger til at ophæve visumpligten for statsborgere fra Australien, Brunei, Costa Rica, Kroatien, Guatemala, Honduras, Malaysia, Nicaragua, Panama, Paraguay, El Salvador, Singapore og Venezuela, således at ophævelsen træder i kraft senest den 1. januar 1999.

2. Bosnien-Hercegovina, Jamaica, Kenya og Malawi føjes til afsnit 1 i bilag 1 til de fælles konsulære instrukser (fælles liste over stater, hvis borgere er underkastet visumpligt i alle Schengen-stater(1)).

3. Visumpligten for de under punkt 2 nævnte stater træder i kraft senest den 1. januar 1999.

4. For så vidt angår Bolivia, Colombia og Ecuador, forpligter Schengen-staterne sig til senest den 1. januar 1999 at iværksætte den løsning, der skal gennemføres i medfør af artikel 100 C i traktaten om Den Europæiske Union.

Wien, den 15. december 1997.

K. Schlögl

Formand

(1) Se SCH/Com-ex (99) 13.
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER den 29. maj 1997 om udnævnelse af et medlem af De Europæiske Fællesskabers Ret i Første Instans (97/342/EKSF, EF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -

under henvisning til traktaten om oprettelse af Det Europæiske Fællesskab, særlig artikel 168 A, stk. 3,

under henvisning til traktaten om oprettelse af Det Europæiske Kul- og Stålfællesskab, særlig artikel 32 D, stk. 3,

under henvisning til traktaten om oprettelse af Det Europæiske Atomenergifællesskab, særlig artikel 140 A, stk. 3,

under henvisning til Rådets afgørelse 88/591/EKSF, EØF, Euratom af 24. oktober 1988 om oprettelse af De Europæiske Fællesskabers Ret i Første Instans (1), og

ud fra følgende betragtninger:

I henhold til artikel 7 og 44 i protokollen vedrørende statutten for Det Europæiske Fællesskabs Domstol og de tilsvarende bestemmelser i protokollerne vedrørende statutterne for Det Europæiske Kul- og Stålfællesskabs Domstol og Det Europæiske Atomenergifællesskabs Domstol, og som følge af at Heinrich Kirschner er afgået ved døden, skal der udnævnes en dommer ved De Europæiske Fællesskabers Ret i Første Instans for resten af Heinrich Kirschners embedsperiode -

TRUFFET FØLGENDE AFGØRELSE:

Artikel 1

Til dommer ved De Europæiske Fællesskabers Ret i Første Instans fra edsaflæggelsen og indtil den 31. august 2001 udnævnes herved Karl Jörg Pirrung.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 29. maj 1997.

B. R. BOT

Formand

(1) EFT nr. L 319 af 25. 11. 1988, s. 1. Afgørelsen er senest ændret ved tiltrædelsesakten af 1994.
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER den 29. maj 1997 om udnævnelse af dommere og generaladvokater ved De Europæiske Fællesskabers Domstol (97/343/EKSF, EF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -

under henvisning til traktaten om oprettelse af Det Europæiske Fællesskab, særlig artikel 167,

under henvisning til traktaten om oprettelse af Det Europæiske Kul- og Stålfællesskab, særlig artikel 32 B,

under henvisning til traktaten om oprettelse af Det Europæiske Atomenergifællesskab, særlig artikel 139, og

ud fra følgende betragtninger:

Embedsperioderne for Claus Gulmann, Constantinos Kakouris, John Murray, Gil Carlos Rodríguez Iglesias, Romain Schintgen, Leif Sevón og Melchior Wathelet, dommere, samt for Michael Elmer, Francis Jacobs, Carl Otto Lenz, Dámaso Ruiz-Jarabo Colomer, generaladvokater ved De Europæiske Fællesskabers Domstol, udløber den 6. oktober 1997;

der bør foretages en delvis nybesættelse af De Europæiske Fællesskabers Domstol for perioden 7. oktober 1997 til 6. oktober 2003 -

TRUFFET FØLGENDE AFGØRELSE:

Artikel 1

1. Til dommere ved De Europæiske Fællesskabers Domstol fra den 7. oktober 1997 til den 6. oktober 2003 udnævnes herved:

Claus Gulmann

Krateros Ioannou

John Murray

Gil Carlos Rodríguez Iglesias

Romain Schintgen

Leif Sevón

Melchior Wathelet.

2. Til generaladvokater ved De Europæiske Fællesskabers Domstol fra den 7. oktober 1997 til den 6. oktober 2003 udnævnes herved:

Francis Jacobs

Jean Mischo

Siegbert Alber

Dámaso Ruiz-Jarabo Colomer.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 29. maj 1997.

B. R. BOT

Formand
Berigtigelse til afgørelse nr. 1/97 af 9. september 1997 truffet af det udvalg, som er nedsat ved artikel 18 i Dublin-konventionen af 15. juni 1990, om visse bestemmelser til gennemførelse af konventionen (De Europæiske Fællesskabers Tidende L 281 af 14. oktober 1997)

Side 10, i bilag I, indledningen i punkt 24:

i stedet for: »24. Det land, hvor rejsen er påbegyndt (hjemland/oprindelsesland)«

læses: »24. Det land, hvor rejsen er påbegyndt (oprindelige hjemland eller seneste opholdsland)«.
Schengen-reglerne - Eksekutivkomitéens afgørelse af 23. juni 1998 om klassifikation af visse dokumenter (SCH/Com-ex (98) 17)



EF-Tidende nr. L 239 af 22/09/2000 s. 0137 - 0137



EKSEKUTIVKOMITÉENS AFGØRELSE af 23. juni 1998 om klassifikation af visse dokumenter (SCH/Com-ex (98) 17) EKSEKUTIVKOMITÉEN HAR - under henvisning til artikel 132 i konventionen om gennemførelse af Schengen-aftalen - TRUFFET FØLGENDE AFGØRELSE: Stykke 2 i afgørelsen af 14. december 1993 (SCH/Com-ex (93) 22 rev.) affattes således: "Følgende dokumenter skal klassificeres: bilag 5, 9 og 10 til de fælles kontrollære instrukser om visa, den fælles håndbog, Sirene-håndbogen og de tre dokumenter, der omtales i afgørelsen vedrørende narkotiske stoffer (forstærkede kontrolforanstaltninger ved de ydre grænser (SCH/Stup (92) 45, sidste version), kontrollerede leverancer (SCH/Stup (92) 46, seneste version) og forholdsregler til bekæmpelse af ulovlig eksport af narkotika (SCH/Stup (92) 72, seneste version)." Oostende, den 23. juni 1998. L. Tobback Formand
EKSEKUTIVKOMITÉENS AFGØRELSE

af 16. december 1998

om afskaffelse af de grå lister over stater, hvis statsborgere er visumpligtige i nogle Schengen-stater

(SCH/Com-ex (98) 53 rev. 2)

EKSEKUTIVKOMITÉEN -

som henviser til artikel 132 i konventionen om gennemførelse af Schengen-aftalen,

som henviser til artikel 9 i ovennævnte konvention,

som tager i betragtning, at det er i alle Schengen-staternes interesse at fortsætte harmoniseringen af deres visumudstedelsespolitik som led i deres fælles politik for fri bevægelighed for personer med henblik på at forebygge mulige negative følger for så vidt angår indvandring og intern sikkerhed,

som ønsker hurtigst muligt at fjerne de nuværende forskelle mellem de visumregler, som Schengen-staterne anvender over for de stater, der er nævnt i del III i bilag I til de fælles konsulære instrukser(1) dvs. Bolivia og Ecuador,

som tager hensyn til dokumentet vedrørende de grundlæggende kriterier for medtagelse af visumpligtige stater i den fælles Schengen-liste (SCH/M (92) 32 rev.), som ministrene og statssekretærerne vedtog den 15. december 1992 i Madrid, og den afgørelse, som eksekutivkomitéen vedtog den 15. december 1997 i Wien (SCH/Com-ex (97) 32),

som anerkender, at de foranstaltninger, der er fastsat i punkt 1 og 2 i eksekutivkomitéens afgørelse af 15. december 1997 (SCH/Com-ex (97) 32), er blevet gennemført,

HAR TRUFFET FØLGENDE AFGØRELSE:

1. Bolivia og Ecuador optages på listen over lande, hvis statsborgere er fritaget for visumpligt i alle Schengen-stater.

2. Schengen-staterne træffer de nødvendige foranstaltninger til ophævelse af visumkravene for Estland, Letland og Litauen senest den 1. marts 1999.

3. Schengen-staterne anmoder de baltiske stater om at tiltræde FN's konvention af 28. september 1954 om statsløse personers retsstilling, således at alle med bopæl i de baltiske stater i fremtiden kan rejse uden visum til Schengen-staterne.

Denne afgørelse træder i kraft, når Schengen-staterne har meddelt, at foranstaltningerne er blevet gennemført.

Berlin, den 16. december 1998.

C. H. Schapper

Formand

(1) Jf. SCH/Com-ex (99) 13.
AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER den 8. juli 1998 om udnævnelse af et medlem af De Europæiske Fællesskabers Ret i Første Instans (98/472/EF, EKSF, Euratom)

REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR -

under henvisning til traktaten om oprettelse af Det Europæiske Fællesskab, særlig artikel 168 A,

under henvisning til traktaten om oprettelse af Det Europæiske Kul- og Stålfællesskab, særlig artikel 32 D,

under henvisning til traktaten om oprettelse af Det Europæiske Atomenergifællesskab, særlig artikel 140 A,

under henvisning til Rådets afgørelse 88/591/EKSF, EØF, Euratom af 24. oktober 1988 om oprettelse af De Europæiske Fællesskabers Ret i Første Instans (1), og

ud fra følgende betragtninger:

Embedsperioden for Josef Azizi, Cornelis Paulus Briet, Marc Jaeger, Andreas Kalogeropoulos, Koenraad Lenaerts, Rui Manuel Gens De Moura Ramos, Virpi Tiili og Bo Vesterdorf udløber den 31. august 1998;

der er den 27. maj 1998 udnævnt syv medlemmer ved afgørelse truffet af repræsentanterne for medlemsstaternes regeringer;

for at supplere den delvise nybesættelse af Retten i Første Instans bør der udnævnes et ottende medlem -

TRUFFET FØLGENDE AFGØRELSE:

Artikel 1

A.W.H. Meij udnævnes til medlem af De Europæiske Fællesskabers Ret i Første Instans for perioden 1. september 1998 til 31. august 2004.

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 8. juli 1998.

Formand

M. SCHEICH

(1) EFT L 319 af 25. 11. 1988, s. 1. Berigtiget udgave er offentliggjort i EFT C 215 af 21. 8. 1989, s. 1. Afgørelsen er senest ændret ved afgørelse nr. 95/1/EF, Euratom, EKSF om tilpasning af retsakterne vedrørende nye medlemsstaters tiltrædelse af Den Europæiske Union (EFT L 1 af 1. 1. 1995, s. 1).